Document ID: 32001D0255

Title and Content:
Απόφαση της Επιτροπής της 21ης Μαρτίου 2001 σχετικά με την τροποποίηση της απόφασης 97/20/ΕΚ για τη θέσπιση καταλόγου τρίτων χωρών που πληρούν τις προϋποθέσεις ισοτιμίας για τους όρους παραγωγής και διάθεσης στην αγορά δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων [κοινοποιηθείσα υπό τον αριθμό Ε(2001) 751] (Κείμενο που παρουσιάζει ενδιαφέρον για τον ΕΟΧ) (2001/255/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων δίθυρων μαλακίων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 9 παράγραφος 4, Εκτιμώντας τα ακόλουθα: (1) Η απόφαση 97/20/ΕΚ της Επιτροπής, της 17ης Δεκεμβρίου 1996(3), όπως τροποποιήθηκε τελευταία από την απόφαση 2001/38/ΕΚ(4), καθορίζει τον κατάλογο των τρίτων χωρών από τις οποίες επιτρέπονται οι εισαγωγές δίθυρων μαλακίων, εχινόδερμων, χιτωνοφόρων και θαλάσσιων γαστερόποδων, για ανθρώπινη κατανάλωση. Το πρώτο μέρος του καταλόγου καλύπτει τις τρίτες χώρες εκείνες που αποτέλεσαν αντικείμενο ειδικής απόφασης με βάση την οδηγία 91/492/EOK του Συμβουλίου και το δεύτερο μέρος καλύπτει εκείνες που μπορεί να αποτελέσουν αντικείμενο προσωρινής απόφασης με βάση την απόφαση 95/408/ΕΚ(5). (2) Εφόσον η απόφαση 97/562/ΕΚ της Επιτροπής, της 28ης Ιουλίου 1997, καθορίζει τους ειδικούς όρους για την εισαγωγή δίθυρων μαλακίων, εχινόδερμων, χιτωνοφόρων και θαλάσσιων γαστεροπόδων καταγωγής Ταϊλάνδης(6), η απόφαση 97/20/ΕΚ θα πρέπει να τροποποιηθεί για να συμπεριληφθεί η Ταϊλάνδη στο μέρος Ι του καταλόγου. (3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 97/20/ΕΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 21 Μαρτίου 2001.

Classification Labels:
1934
311
986
703
36

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 13
2479
3489
614
3544
1268

EuroVoc IDs (Expanded): 13
2479
3489
614
3544
1268

Dataset Source: meu

Split: train